ไทยเตรียมหารือสหรัฐฯขอใช้สนามบิน วางกรอบไม่ให้กระทบความสัมพันธ์ไทย-จีน
สนามบินนานาชาติอู่ตะเภา ไม่ใช่สนามบินแห่งเดียวที่องค์การนาซ่าจะขอใช้พื้นที่สำหรับปฏิบัติงานสำรวจสภาพภูมิอากาศ อีกหน่วยงานของสหรัฐอเมริกา คือ กระทรวงกลาโหมสหรัฐฯ ก็จะหารือกับกระทรวงกลาโหมของไทยในช่วงปลายปีนี้ ถึงกรอบความร่วมมือในการใช้สนามบินอู่ตะเภา เพื่อเตรียมความพร้อมในการแก้ไขปัญหาภัยพิบัติในภูมิภาคอีกด้วยจากสถานการณ์ความขัดแย้งในทะเลจีนใต้ บริเวณหมู่เกาะสแปรตเลย์ ที่อุดมสมบูรณ์ไปด้วยแก๊สและน้ำมัน และเป็นพื้นที่ที่หลายประเทศอ้างกรรมสิทธิ ไม่ว่าจะเป็น จีน ไต้หวัน เวียดนาม ฟิลลิปปินส์ บรูไน และ มาเลเซีย เป็นสสำคัญที่ประธานกลุ่มกิจการระหว่างประเทศ จากมูลนิธิคลังสมองของวิทยาลัยป้องกันราชอาณาจักรเชื่อว่า เป็นเหตุให้สหรัฐฯ กลับมาให้ความสนใจในภูมิภาคเอเชียแปซิฟิค รวมถึงการเจรจาขอใช้สนามบินนานาชาติอู่ตะเภา ในภาระกิจด้านภัยพิบัติพล.อ. ธนพล บุญโยปัษฎัมภ์ ประธานกลุ่มกิจการระหว่างประเทศ มูลนิธิคลังสมอง วปอ. เพื่อสังคม กล่าวว่า สิ่งที่รัฐบาลต้องระวัง คือ ไม่ให้มีการเข้ามาใช้สนามบินนานาชาติอู่ตะเภาของสหรัฐฯ นำไปสู่การเผชิญหน้าและข้อขัดแย้งทางทหารกับจีน ซึ่งตลอดช่วงที่ผ่านมาจีนมีความสัมพันธที่ดีมากกับรัฐบาลไทย ทั้งนี้ เจ้าหน้าที่ด้านความมั่นคงไทยคนหนึ่งเปิดเผยว่า ปลายปีนี้ นาย เลออน แพเน็ทต้า รัฐมนตรีกลาโหมสหรัฐฯ จะเข้าหารือกับพลเอกสุกำพล สุวรรณทัต รัฐมนตรีว่าการกระทรวงกลาโหมไทยอย่างเป็นทางการ เพื่อกำหนดกรอบความร่วมมือในการใช้สนามบินอู่ตะเภาด้านป้องกันภัยพิบัติ ซึ่งเป็นกรอบความร่วมมือของกลาโหมอาเชียนกับประเทศคู่เจรจา 8 ชาติซึ่งรวมถึงสหรัฐ และจีน พร้อมยืนยันถึงกรอบความร่วมมือดังกล่าว จะไม่มีการหารือการอนุญาตให้สหรัฐฯ มาตั้งฐานทัพในไทยอย่างที่หลายฝ่ายกังวล
 สนามบินนานาชาติอู่ตะเภา ไม่ใช่สนามบินแห่งเดียวที่องค์การนาซ่าจะขอใช้พื้นที่สำหรับปฏิบัติงานสำรวจสภาพภูมิอากาศ อีกหน่วยงานของสหรัฐอเมริกา คือ กระทรวงกลาโหมสหรัฐฯ ก็จะหารือกับกระทรวงกลาโหมของไทยในช่วงปลายปีนี้ ถึงกรอบความร่วมมือในการใช้สนามบินอู่ตะเภา เพื่อเตรียมความพร้อมในการแก้ไขปัญหาภัยพิบัติในภูมิภาคอีกด้วย
ความมั่นคง,ความสัมพันธ์,จีน,นาซ่า,สนามบิน,สหรัฐอเมริกา,อู่ตะเภา,ไทย